**МОДЕЛ УГОВОРА О ЈАВНОЈ НАБАВЦИ ГОРИВА И МАЗИВА, БРОЈ ЈН 04/21,**

**ПАРТИЈА БР. 1 - ГОРИВО**

Закључен у Аранђеловцу, дана \*\*.\*\*. 2021. године, између:

* 1. ЈКП „Зеленило Аранђеловац“, са седиштем у Аранђеловцу, Венац Слободе 10, ПИБ: 105085392, матични број: 20311380, које заступа в.д. директора Миломир Сташевић, у даљем тексту Купац,
  2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_, ул.\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_, отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Продавац, који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе/ подизвођачем.

Констатација: Уговор се закључује на основу Одлуке о додели уговора бр.\*\*\*\*\* од \*\*.\*\*.2021. године, а по спроведеном поступку јавне набавке у отвореном поступку у складу са Законом о јавним набавкама („Службени гласник РС“ број 91/2019).

**Члан 1.**

Предмет уговора је набавка горива, у свему према понуди Продавца која је достављена путем Портала јавних набавки, која је саставни део овог уговора.

Вредност овог Уговора је \_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара са ПДВ-ом.

Коначна количина набавке по овом уговору утврђује се на бази преузетих количина и јединичних цена.

**Члан 2.**

Продавац се обавезује да при потписивању овог уговора преда регистровану бланко сопствену меницу, картон депонованих потписа и менично овлашћење за добро извршење посла у уговореном року, у износу од 10 % од укупне вредности уговора без ПДВ-а, у корист Купца, која треба да буде са клаузулом „ без протеста” , роком доспећа „по виђењу” и роком важења 30 (тридесет) дана дужим од дана истека уговора.

**Члан 3.**

Јединична цена добара дата је на паритету *F-co* бензинска станица у насељеном месту Аранђеловац.

Продавац се обавезује да за све време важења овог уговора Купцу сукцесивно испоручује уговорено добро.

Купац преузима обавезу да плаћање врши сукцесивно у року од 45 (четрдесет пет) дана од дана када је примио фактуру.

Обавезе Продавца које доспевају у наредној буџетској години биће реализоване највише до износа средстава која ће Наручиоцу бити одобрена за наредну буџетску годину.

**Члан 4.**

Продавац је дужан да испоруку добара врши сукцесивно према динамици и количини коју одреди Купац.

Продавац добра испоручује Купцу одмах по доласку возила на бензинску станицу.

Ако Продавац касни са испоруком добара више од 2 (два) календарских дана обавезан је да Купцу плати уговорну казну у висини од 1% од вредности не испоручене робе за сваки дан закашњења, уколико укупна казна пређе износ од 5% уговор се сматра раскинутим, ако се Купац и Продавац не договоре другачије.

Право Купца на наплату уговорне казне не утиче на право Купца да захтева накнаду штете.

У случају наступања више силе, Продавац се обавезује да у року од 24 (двадесет четири) часа од наступања више силе обавести Купца о њеном наступању, у противном, сматра се да је Продавац прекршио одредбе овог уговора.

**Члан 5.**

Продавац се обавезује да добра која су предмет овог уговора Купцу испоручује у свему у складу са позитивноправним прописима – нарочито прописима заштите на раду, нормативима и стандардима чија је примена обавезна, као и у складу са овим уговором и актима Купца, уважавајући правила струке.

У случају када испоручено гориво по квалитету не одговара Правилнику о техничким и другим захтевима за течно гориво, Купац задржава право раскида уговора и надокнаду штете.

Мерење се врши уређајима одобрених типова од стране Дирекције за мере и драгоцeне метале. Испоручена добра морају у погледу квалитета испуњавати стандарде SRPS, а у складу са Правилником о техничким и другим захтевима за течна горива нафтног порекла. Уговорне стране су сагласне да у случају постојања примедби које се односе на квалитет или количину бензина, Купац има право да уложи приговор Продавцу најкасније у року од 3 (три) радна дана од дана сазнања за недостатке.

Све евентуалне недостатке у квалитету испоручених добара Продавац је дужан да отклони у року од 8 (осам) календарска дана по пријему рекламације, о свом трошку.

**Члан 6.**

Цена добара се може мењати у складу са кретањем цена на тржишту, при чему продавац даје рабат у износу од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_% у односу на цене које су у ценовнику на бензинској станици на дан примопредаје.

Продавац рабат из става 1. овог члана мора током целог уговореног периода давати исти проценат рабата Купцу у односу на цене које су у ценовнику на његовој бензинској станици на дан примопредаје.

Обрачун попуста врши се приликом састављања фактуре или испостављањем књижног одобрења до краја текућег месеца за претходни месец.

**Члан 7.**

Уговор се може изменити писаним анексом само у случају да Купац има финансијских могућности и објективне потребе да повећа обим предмета набавке, стим да се вредност уговора може повећати максимално до 5% од вредности из члана 1. овог уговора.

**Члан 8.**

Продавац ће делимично извршити предметну набавку преко подизвођача Предузећа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести назив* *подизвођача)*, са седиштем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести адресу подизвођача)*, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_, у делу набавке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести део набавке коју ће извршити подизвођач)*. Продавац у потпуности одговара Купцу за извршење уговорених обавеза, те и за испоручена добра од стране подизвођача, као да их је сам извео.

**Члан 9.**

Овај уговор је ограниченог временског трајања и закључује се на период од 12 (дванаесет) месеци.

Након истека рока на који је уговор закључен, уговор престаје да производи правно дејство.

Уколико уговор не буде реализован до његове вредности из члана 1. став 2. овог уговора, Продавац нема право да тражи испуњење уговора.

Обавезе које доспевају у наредној буџетској години, биће реализоване највише до износа средстава која ће бити одобрена у тој буџетској години за ту намеру.

**Члан 10.**

Свака уговорна страна може отказати Уговор са отказним роком од 30 (тридесет) календарских дана од дана достављања писменог обавештења о отказу.

Уколико једна од уговорних страна не извршава обавезе или ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен Законом којим се регулишу облигациони односи.

**Члан 11.**

На све што није предвиђено овим уговором примењиваће се одредбе Закона о облигационим односима, као и други позитивноправни прописи који регулишу ову материју.

**Члан 12.**

Уговорне стране сагласно констатују да Продавац потраживање из овог уговора не може уступити или пренети на треће лице без писмене сагласности Купца

**Члан 13.**

Уговорне стране сагласно констатују да су уговор прочитале разумеле и да представља стваран израз њихове воље**.**

**Члан 14.**

Уговорне стране ће све евентуалне спорове решавати споразумом , уколико се не буду могле споразумети за решење спора , надлежан је Привредни суд у Крагујевцу.

**Члан 15.**

Овај уговор сачињен је у 6 (шест) истоветних примерака од којих свака уговорна страна задржава по 3 (три) примерка.

**ИЗВРШИЛАЦ НАРУЧИЛАЦ**

\*\*\*\*\*\*\*\*\*\*\*\*\*\*\*\*\*\* \*\*\*\*\*\*\*\*\*\*\*\*\*\*\*\*\*\*

Миломир Сташевић

***Напомена: Потребно је да понуђач попуни модел уговора на празним местима, поља са звездицама попуњава наручилац.***

***Попуњен модел уговора понуђач учитава у оквиру своје е-понуде.***

***Модел уговора није потребно потписивати и печатирати.***

***Уколико Понуђач у члану 6. модела уговора не упише рабат сматраће се да понуђач не нуди рабат Наручиоцу.***